**PONUDA BR. 1**

**JUŽNI JADRAN U 5 DANA**

**1. dan: SVETI IVAN ZELINA – SMILJAN – BAŠKO POLJE**

*Polazak s parkirališta ispred škole oko 5,00 sati. Vožnja prema Smiljanu uz pauze po potrebi grupe. Po dolasku u Smiljan obilazak Memorijalnog centra 'Nikola Tesla'. Obilazak uz stručno vodstvo. Centar obuhvaća: rodnu kuću i pripadajući gospodarski objekt crkvu sv. apostola Petra i Pavla. Po završetku razgleda predlažemo odmor i ručak iz ruksaka na igralištu u samom memorijalnom centru. Nakon odmora nastavak vožnje do Baškog Polja. Smještaj u depadanse hotela Alem. Slobodno vrijeme do večere.*

*Večera. Noćenje.*

**2. dan: BAŠKO POLJE – DUBROVNIK – BAŠKO POLJE**

*Doručak. Nakon doručka odlazimo prema Dubrovniku. Zaustavljanje na Baćinskim jezerima, pogled s vidikovca. Nastavak putovanja prema Dubrovniku, razgled grada u pratnji stručnog vodiča: VRATA OD PILA, ONOFRIJEVA ČESMA, FRANJEVAČKI SAMOSTAN, DOMINIKANSKI SAMOSTAN, KATEDRALA S RIZNICOM (ulaznice za riznicu uz nadoplatu), KNEŽEV DVOR, STRADUN,ORLANDOV STUP. Ručak u gradu, slobodno vrijeme te posjet DUBROVAČKIM ZIDINAMA s uključenim obilaskom TVRĐAVE LOVRINAC. Povratak u Baško Polje na večeru. Slijedi druženje u hotelu uz animaciju. Noćenje.*

**3. dan: BAŠKO POLJE – IZLET DOLINOM NERETVE – METKOVIĆ – BAŠKO POLJE**

*Doručak. Nakon doručka vožnja prema Metkoviću do mjesta Vid. Razgled arheološkog muzeja Narona uz stručno vodstvo. Slijedi “foto safari”, vožnja neretvanskim lađama, uz razgledavanje bogate flore i faune kroz kanale neretvanske močvare. Ručak i slobodno vrijeme. Povratak prema Baškom Polju. Slobodno vrijeme do večere. Večera. Noćenje.*

**4. dan: BAŠKO POLJE – OMIŠ – RADMANOVE MLINICE (fakultativno) – BAŠKO POLJE**

*Doručak. Nakon doručka, krećemo prema Omišu u obilazak grada: Mirabella, župna crkva sv. Mihovila, Stup srama, Kuća sretnog čovjeka… Nakon obilaska preporučamo odlazak prema poznatom izletištu RADMANOVE MLINICE (fakultativno uz nadoplatu: vožnja brodicom - tijekom plovidbe rijekom, koja mirno putuje okružena kršnim planinama, ukrašena krošnjama raznolikog drveća te poljima trstike, doživjet ćete neposredan susret s prirodom. Osim u ljepoti okoliša, putem ćete uživati u društvu liski, patki, labudova i riba koje se jasno vide u kristalno čistoj rijeci. Plovidba brodicom traje 40 tak minuta na 6 kilometara dugom dijelu rijeke. Po dolasku ručak. Slobodno vrijeme za kupanje i uživanje u prekrasnoj prirodi). Povratak prema Baškom Polju na večeru. Večera. Noćenje.*

**5. dan: BAŠKO POLJE – ZADAR – SVETI IVAN ZELINA**

*Doručak. Odjava iz hotela do 10,00 h. Ukoliko nastavnici žele, kupanje u Baškom Polju do*

*12,00 h. (ručak u hotelu ili ako ćemo krenuti ranije iz hotela lunch paketi). Nastavljamo*

*prema Zadru. Po dolasku u Zadar , susrećemo se sa lokalnim vodičem koji nas vodi u*

*obilazak gradskih spomenika izvana (ostaci rimskog foruma, crkva sv. Donata, koja je i*

*zaštitni znak grada Zadra, katedrala sv. Stošije, crkva sv. Marije koja pripada samostanu*

*benediktinki). Po završetku razgledavanja starog dijela grada, nastavljamo dalje rivom do svjetski poznatih Morskih orgulja – savršenog orkestra prirode i svjetlosnoj igri u obliku valova poznatoj kao Pozdrav suncu. Odlazimo prema autobusu i krećemo prema školi uz stajanja po potrebi grupe. Dolazak u večernjim satima.*

**Aranžman uključuje:**

*• prijevoz visoko-turističkim autobusom (klima, kuhinja WC, TV/DVD/mp3,* ***sigurnosni pojasevi na svim sjedalima****) na navedenim relacijama,* ***autobusi s licencom za prijevoz djece***

***• 2 autobusa*** *(sigurnosni pojasevi prema pravilniku o uvjetima za prijevoz djece, čl. 2, st. 9)*

*• osiguranje od posljedica nesretnog slučaja u autobusima*

*• 2 noćenja u dvokrevetnim depadansama hotela Alem u Baškom Polju na bazi punog pansiona (buffet doručak, ručak i večera s uključenim pićem uz večeru)*

*• 2 noćenja u dvokrevetnim depadansama hotela Alem u Baškom Polju na bazi polupansiona (buffet doručak i večera s uključenim pićem uz večeru)*

*• licenciranog turističkog pratitelja tijekom putovanja • 1 po autobusu*

*• razgled grada Dubrovnika uz pratnju lokalnog vodiča u Dubrovniku • 1 vodič po autobusu*

*• razgled grada Zadra uz pratnju lokalnog vodiča u Zadru • 1 vodič po autobusu*

*• obilazak Omiša prema programu*

*• organizacija sportskih aktivnosti za djecu (nogomet, odbojka na pijesku)*

*• ulaznicu za MC "Nikola Tesla" s vodstvom*

*• ulaznicu za obilazak DUBROVAČKIH ZIDINA i TVRĐAVE LOVRIJENAC*

*• ručak u Dubrovniku*

*• vožnju lađama i safari po Neretvi*

*• ručak za vrijeme safarija po Neretvi*

*• ulaznicu i vodstvo za ARHEOLOŠKI MUZEJ NARONA*

*• trošak pedagoške pratnje i dnevnice za 6 nastavnika u pratnji*

*• dodatnu policu putnog zdravstvenog osiguranja (POKRIVA 8,500€ troškova liječničke naravi)*

*• troškove organizacije putovanja i jamčevno osiguranje*

**Aranžman ne uključuje:**

*• ulaznice za mjesta koja se posjećuju i sadržaje koji se fakultativno plaćaju i nisu navedeni u programu*

*• obilazak Omiša i izlet brodicom iz Omiša do Radmanovih Mlinica i natrag s ručkom (kotlet ili piletina sa žara + ćevapi + pommes + ketchup + sok) te organiziranim GUSARSKIM IGRAMA u Radmanovim mlinicama sa uključenim animatorom •* ***90,00 kn po učeniku***

*• osiguranje od otkaza putovanja (preporučamo)* ***• 50,00 kn po učeniku***

**CIJENA ARANŽMANA po učeniku:**

*za grupu od 90 učenika + 6 nastavnika:* ***1.870,00kn***

*za grupu od 85 učenika + 6 nastavnika:* ***1.920,00kn***

*za grupu od 80 učenika + 6 nastavnika:* ***1.975,00kn***

**NAPOMENA:**

• povratni depozit u iznosi od 10 € po učeniku za eventualno nastalu štetu. Pri odjavi iz hotela se depozit vraća (nije obavezno, o ovom ćemo prijedlogu dodatno razgovarati na roditeljskom sastanku)

• ulaznice za sakralne objekte u gradovima iznose od 10,00 – 20,00 kn po učeniku i nisu uključene u cijenu obilaska osim onih koje su uključene u cijenu programa

**PLAĆANJE NA RATE PO DOGOVORU S AGENCIJOM!**